wickkiey/tamil-wikipedia-chunked huggingface dataset:
# இலங்கையின் பிரதேச செயலகங்கள்

## தென் மாகாணம்

### காலி மாவட்டம்

- அக்மீமனை பிரதேசச் செயலாளர் பிரிவு
- அம்பலாங்கொடை பிரதேசச் செயலாளர் பிரிவு
- பத்தேகமை பிரதேசச் செயலாளர் பிரிவு
- பலப்பிட்டி பிரதேசச் செயலாளர் பிரிவு
- பெந்தோட்டை பிரதேசச் செயலாளர் பிரிவு
- போப்பே பொட்டலை பிரதேசச் செயலாளர் பிரிவு
- எல்பிட்டி பிரதேசச் செயலாளர் பிரிவு
- காலி பிரதேசச் செயலாளர் பிரிவு
- கோனபின்னுவலை பிரதேசச் செயலாளர் பிரிவு
- கபராதுவை பிரதேசச் செயலாளர் பிரிவு
- இக்கடுவை பிரதேசச் செயலாளர் பிரிவு
- இமதுவை பிரதேசச் செயலாளர் பிரிவு
- கரந்தெனிய பிரதேசச் செயலாளர் பிரிவு
- நாகொடை பிரதேசச் செயலாளர் பிரிவு
- நெலுவை பிரதேசச் செயலாளர் பிரிவு
- நியாகமை பிரதேசச் செயலாளர் பிரிவு
- தவலமை பிரதேசச் செயலாளர் பிரிவு
- வெலிவிட்டிய திவிதுரை பிரதேசச் செயலாளர் பிரிவு
- யக்கலமுல்லை பிரதேசச் செயலாளர் பிரிவு
# இலங்கையின் பிரதேச செயலகங்கள்

## தென் மாகாணம்

### அம்பாந்தோட்டை மாவட்டம்

- அம்பலாந்தோட்டை பிரதேசச் செயலாளர் பிரிவு
- அங்குனகொலபெலஸ்சை பிரதேசச் செயலாளர் பிரிவு
- பெலியத்தை பிரதேசச் செயலாளர் பிரிவு
- அம்பாந்தோட்டை பிரதேசச் செயலாளர் பிரிவு
- கட்டுவனை பிரதேசச் செயலாளர் பிரிவு
- லுனுகம்வெகரை பிரதேசச் செயலாளர் பிரிவு
- ஒக்வெலை பிரதேசச் செயலாளர் பிரிவு
- சூரியவெவை பிரதேசச் செயலாளர் பிரிவு
- தங்காலை பிரதேசச் செயலாளர் பிரிவு
- திசமகாராமை பிரதேசச் செயலாளர் பிரிவு
- வலஸ்முல்லை பிரதேசச் செயலாளர் பிரிவு
- வீரகெட்டிய பிரதேசச் செயலாளர் பிரிவு
# இலங்கையின் பிரதேச செயலகங்கள்

## தென் மாகாணம்

### மாத்தறை மாவட்டம்

- அக்குரசை பிரதேசச் செயலாளர் பிரிவு
- அத்துரலிய பிரதேசச் செயலாளர் பிரிவு
- தெவிநுவரை பிரதேசச் செயலாளர் பிரிவு
- திக்வெலை பிரதேசச் செயலாளர் பிரிவு
- கக்மனை பிரதேசச் செயலாளர் பிரிவு
- கம்புறுபிட்டிய பிரதேசச் செயலாளர் பிரிவு
- கிரிந்தை புகுவெல்லை பிரதேசச் செயலாளர் பிரிவு
- கொட்டப்பொலை பிரதேசச் செயலாளர் பிரிவு
- மாலிம்படை பிரதேசச் செயலாளர் பிரிவு
- மாத்தறை பிரதேசச் செயலாளர் பிரிவு
- முலட்டியானை பிரதேசச் செயலாளர் பிரிவு
- பஸ்கொடை பிரதேசச் செயலாளர் பிரிவு
- பிட்டபத்தறை பிரதேசச் செயலாளர் பிரிவு
- திககொடை பிரதேசச் செயலாளர் பிரிவு
- வெலிகமை பிரதேசச் செயலாளர் பிரிவு
- வெலிபிட்டிய பிரதேசச் செயலாளர் பிரிவு
# இலங்கையின் பிரதேச செயலகங்கள்

## மேல் மாகாணம்

### கொழும்பு மாவட்டம்

- கொழும்பு பிரதேசச் செயலாளர் பிரிவு
- தெகிவளை பிரதேசச் செயலாளர் பிரிவு
- கோமாகமை பிரதேசச் செயலாளர் பிரிவு
- கடுவெலை பிரதேசச் செயலாளர் பிரிவு
- கெஸ்பவை பிரதேசச் செயலாளர் பிரிவு
- கொலன்னாவை பிரதேசச் செயலாளர் பிரிவு
- கோட்டை பிரதேசச் செயலாளர் பிரிவு
- மகரகமை பிரதேசச் செயலாளர் பிரிவு
- மொரட்டுவை பிரதேசச் செயலாளர் பிரிவு
- பாதுக்கை பிரதேசச் செயலாளர் பிரிவு
- இரத்மலானை பிரதேசச் செயலாளர் பிரிவு
- சீதவாக்கை பிரதேசச் செயலாளர் பிரிவு
- திம்பிரிகஸ்யாய பிரதேசச் செயலாளர் பிரிவு
# இலங்கையின் பிரதேச செயலகங்கள்

## மேல் மாகாணம்

### கம்பகா மாவட்டம்

- அத்தனகல்லை பிரதேசச் செயலாளர் பிரிவு
- பியகமை பிரதேசச் செயலாளர் பிரிவு
- திவுலபிட்டிய பிரதேசச் செயலாளர் பிரிவு
- தொம்பே பிரதேசச் செயலாளர் பிரிவு
- கம்பகா பிரதேசச் செயலாளர் பிரிவு
- யா-எலை பிரதேசச் செயலாளர் பிரிவு
- கந்தானை பிரதேசச் செயலாளர் பிரிவு
- களனி பிரதேசச் செயலாளர் பிரிவு
- மகரை பிரதேசச் செயலாளர் பிரிவு
- மினுவாங்கொடை பிரதேசச் செயலாளர் பிரிவு
- மீரிகமை பிரதேசச் செயலாளர் பிரிவு
- நீர்கொழும்பு பிரதேசச் செயலாளர் பிரிவு
- வத்தளை பிரதேசச் செயலாளர் பிரிவு
# இலங்கையின் பிரதேச செயலகங்கள்

## மேல் மாகாணம்

### களுத்துறை மாவட்டம்

- அகலவத்தை பிரதேசச் செயலாளர் பிரிவு
- பண்டாரகமை பிரதேசச் செயலாளர் பிரிவு
- பேருவளை பிரதேசச் செயலாளர் பிரிவு
- புலத்சிங்கள பிரதேசச் செயலாளர் பிரிவு
- தொடாங்கொடை பிரதேசச் செயலாளர் பிரிவு
- கொரணை பிரதேசச் செயலாளர் பிரிவு
- இங்கிரிய பிரதேசச் செயலாளர் பிரிவு
- களுத்துறை பிரதேசச் செயலாளர் பிரிவு
- மதுராவெலை பிரதேசச் செயலாளர் பிரிவு
- மதுகமை பிரதேசச் செயலாளர் பிரிவு
- மில்லனிய பிரதேசச் செயலாளர் பிரிவு
- பாலிந்தநுவரை பிரதேசச் செயலாளர் பிரிவு
- பாணந்துறை பிரதேசச் செயலாளர் பிரிவு
- வலல்லாவிட்டை பிரதேசச் செயலாளர் பிரிவு
# இலங்கையின் பிரதேச செயலகங்கள்

## வடமேல் மாகாணம்

### குருநாகல் மாவட்டம்

- அலவை பிரதேசச் செயலாளர் பிரிவு
- அம்பன்பொலை பிரதேசச் செயலாளர் பிரிவு
- பமுணுகொடுவை பிரதேசச் செயலாளர் பிரிவு
- பிங்கிறியா பிரதேசச் செயலாளர் பிரிவு
- எகடுவெவை பிரதேசச் செயலாளர் பிரிவு
- கல்கமுவை பிரதேசச் செயலாளர் பிரிவு
- கனேவத்தை பிரதேசச் செயலாளர் பிரிவு
- கிரிபாவை பிரதேசச் செயலாளர் பிரிவு
- இப்பாகமுவை பிரதேசச் செயலாளர் பிரிவு
- பண்டவஸ்நுவரை கிழக்கு பிரதேசச் செயலாளர் பிரிவு
- கொபேய்கனை பிரதேசச் செயலாளர் பிரிவு
- கொட்டவெகரை பிரதேசச் செயலாளர் பிரிவு
- குளியாப்பிட்டி கிழக்கு பிரதேசச் செயலாளர் பிரிவு
- குளியாப்பிட்டி மேற்கு பிரதேசச் செயலாளர் பிரிவு
- குருணாகல் பிரதேசச் செயலாளர் பிரிவு
- மாகோ பிரதேசச் செயலாளர் பிரிவு
- மல்லவபிட்டி பிரதேசச் செயலாளர் பிரிவு
- மஸ்பொத்தை பிரதேசச் செயலாளர் பிரிவு
- மாவத்தகமை பிரதேசச் செயலாளர் பிரிவு
- நாரம்மலை பிரதேசச் செயலாளர் பிரிவு
- நிக்கவெரட்டி பிரதேசச் செயலாளர் பிரிவு
- பண்டவஸ்நுவரை மேற்கு பிரதேசச் செயலாளர் பிரிவு
- பன்னலை பிரதேசச் செயலாளர் பிரிவு
- பொல்கஹவெலை பிரதேசச் செயலாளர் பிரிவு
- பொல்பித்திகமை பிரதேசச் செயலாளர் பிரிவு
- இரஸ்நாயக்கபுரம் பிரதேசச் செயலாளர் பிரிவு
- ரிதிகமை பிரதேசச் செயலாளர் பிரிவு
- உடுபத்தாவை பிரதேசச் செயலாளர் பிரிவு
- வாரியப்பொலை பிரதேசச் செயலாளர் பிரிவு
- வெரம்புகெதறை பிரதேசச் செயலாளர் பிரிவு
# இலங்கையின் பிரதேச செயலகங்கள்

## வடமேல் மாகாணம்

### புத்தளம் மாவட்டம்

- ஆனமடுவை பிரதேசச் செயலாளர் பிரிவு
- ஆராச்சிக்கட்டு பிரதேசச் செயலாளர் பிரிவு
- சிலாபம் பிரதேசச் செயலாளர் பிரிவு
- தங்கொட்டுவை பிரதேசச் செயலாளர் பிரிவு
- கற்பிட்டி பிரதேசச் செயலாளர் பிரிவு
- கறுவெலகஸ்வெவை பிரதேசச் செயலாளர் பிரிவு
- மாதம்பை பிரதேசச் செயலாளர் பிரிவு
- மகாகும்புக்கடவலை பிரதேசச் செயலாளர் பிரிவு
- மகாவெவை பிரதேசச் செயலாளர் பிரிவு
- முந்தல் பிரதேசச் செயலாளர் பிரிவு
- நாத்தாண்டி பிரதேசச் செயலாளர் பிரிவு
- நவகத்தேகமை பிரதேசச் செயலாளர் பிரிவு
- பள்ளமை பிரதேசச் செயலாளர் பிரிவு
- புத்தளம் பிரதேசச் செயலாளர் பிரிவு
- வானத்தவில்லு பிரதேசச் செயலாளர் பிரிவு
- வென்னப்புவை பிரதேசச் செயலாளர் பிரிவு
# அந்தமான் மூஞ்சூறு

**அந்தமான் மூஞ்சூறு** (*Andaman shrew*) (*குரோசிடுரா ஆண்டமனென்சிடு*) வெள்ளை பற்கள் கொண்ட ஒரு பாலூட்டி ஆகும். இவை அந்தமானில் மட்டுமே காணப்படும் இந்திய பகுதிக்குரிய விலங்காகும். பொதுவாக அந்தி அல்லது இரவு நேரங்களில் இரை தேடி செல்லும் விலங்காகும் இது. தேர்ந்தெடுக்கப்பட்ட மர அழைப்பு, வாழ்விட இழப்பு, சுனாமி போன்ற இயற்கை பேரழிவுகள் மற்றும் கடுமையான வானிலை மாற்றம் இதனுடைய எண்ணிக்கை குறிப்பிட்ட அளவிற்கு குறைவதற்கு காரணமாக அமைந்துள்ளது.
# கருந்தாடி வௌவால்

**கருந்தாடி வௌவால்**, உடற்-சிறகு வௌவால் இனத்தைச் சேர்ந்த ஒரு வௌவால் ஆகும். இவை வங்காள தேசம், மலேசியா, கம்போடியா, இந்தியா, மியான்மர், நேபாளம், இலங்கை, தாய்லாந்து, வியட்நாம், சீனா, லாவோசு, இந்தோனேசியா, டிமோர்-லெசுதெ போன்ற நாடுகளில் காணப்படுகின்றன.
# கருந்தாடி வௌவால்

## மேற்கோள்

- Chiroptera Specialist Group 1996. Taphozous melanopogon. 2006 IUCN Red List of Threatened Species. Downloaded on 10 July 2007.
# இராமநாதபுரம் அரண்மனை

**இராமநாதபுரம் அரண்மனை** என்பது இந்தியாவின் தமிழ் நாட்டில் இராமநாதபுரம் நகரில் அமைந்துள்ள அரண்மனை ஆகும். பொ.ஊ. 17ஆம் நூற்றாண்டைச் சேர்ந்த இந்த அரண்மனையில் இருந்துதான் சேதுபதிகள் *சேது நாடு* என அந்நாளில் அழைக்கப்பட்ட (தற்போதைய இராமநாதபுரம், சிவகங்கை மாவட்டங்கள்) நிலப்பரப்பை தன்னுரிமை பெற்று ஆண்டு வந்தனர்.  
கடந்த 300 ஆண்டுகளுக்குமே மேலாக பெரிய மாற்றங்களுக்கு உட்படாமல் உள்ளது இந்த அரண்மனை. இதன் வளாகத்தில் இராமலிங்க விலாசம், சங்கர விலாசம், கௌரி விலாசம், அந்தப்புரம், ஆயுதக் கிடங்கு, சுரங்கப்பாதை, இராஜராஜஸ்வரி கோயில், கல்யாண மண்டபம், வசந்த மண்டபம், சரசுவதி மகால் போன்றவை உள்ளன.
# இராமநாதபுரம் அரண்மனை

## வரலாறு

17ஆம் நூற்றாண்டின் தொடக்கத்தில் மதுரை நாயக்கர்கள் இராமேசுவரம் கடற்கரையைக் காக்கவும், இராமேஸ்வரம் இராமநாதசுவாமி கோயிலிக்கு சென்றுவரும் பக்தர்களுக்கு பாதுகாப்பு வழங்கவும் விரும்பினர். எனவே, இராமநாதபுரத்திற்கு அருகில் உள்ள புகழூரை ஆண்ட ரெகுநாத சேதுபதி என்னும் சடைக்கத் தேவருக்கு பொ.ஊ. 1601ஆம் ஆண்டில் அப்பணியை நிறைவேற்றும் பொறுப்பை வழங்கினர். சேதுவை பாதுகாப்பவர்கள் என்பதால் இந்த மரபினர் சேதுபதி என அழைக்கப்பட்டனர். இந்த மரபினர் மதுரை நாயக்கர்களின் கீழ்பட்டு இராமநாதபுரம் பகுதியை ஆண்டுவந்தனர். அடுத்தடுத்த தலைமுறைகளில் தங்களை வலுப்படுத்திக்கொண்ட சேதுமதி மன்னர்கள் மதுரை நாயக்கரின் மேலாண்மையில் இருந்து விடுபட்டு சுதந்திர ஆட்சியாளர்களாக மாறினர்.  
கிழவன் சேதுபதிக்கு மேற்கிலிருந்து மதுரை நாயக்கர்களும், வடக்கில் தஞ்சாவூர் மராத்தியரும், தெற்கில் சாயல்குடி வட்டகை பாளையக்காரர்களும் தொல்லை தந்துவந்தனர். எனவே இவர் சேதுநாட்டின் தலைநகரை புகலூரில் இருந்து எட்டுகல் தொலைவில் பாண்டியர் கால மண்கோட்டையும், அக்கோட்டைக்குள் மன்னர் தங்கும் இடமும் இருந்த இராமநாதபுரத்திற்கு மாற்றினர். அந்நகரைச் சுற்றி இருந்த மண்கோட்டையை அகற்றி, கருங்கல் கோட்டையைக் கட்டினார். இக்கோட்டையானது 27 அடி உயரமும், 5 அடி அகலமும், 42 கொத்தளங்களும், இரண்டுகல் சுற்றுப் பரப்பளவு கொண்ட அகழியால் சூழப்பட்டு, கிழக்கு பக்கமாக ஒற்றை வாயிலைக் கொண்ட செவ்வக வடிவிலான கற்கோட்டையை அமைத்தார். அக்கோட்டைக்குள் இராமலிங்க விலாசம் என்னும் அரசவை மண்டபம் (தர்பார் மண்டபம்), ஆயுதக்கிடங்கு, குடியிருப்புக் கட்டிடங்கள், நிலவறை, தனியறைகள் **கௌரி விலாசம்** என்னும் விருந்தினர் மாளிகை உள்ளிட்ட பல்வேறு கட்டிடங்களை ரெகுநாத கிழவன் சேதுபதி 1690க்கும் 1694க்கும் இடைப்பட்ட காலத்தில் கட்டினார்.
# இராமநாதபுரம் அரண்மனை

## தற்கால நிலை

இராமநாதபுரம் அரசுக் கல்லூரியும் இராமநாதபுரம் அரசு பெண்கள் கல்லூரியும் வெவ்வேறு காலகட்டங்களில் சிறிதுகாலம் இங்கே செயற்பட்டன. தற்பொழுது அரண்மனையின் முகப்புப் பகுதியில் பல்வேறு வணிக நிறுவனங்கள் இயங்குகின்றன. உள்ளே ஒருபகுதியில் சேதுபதி குடும்பத்தினர் வாழ்கின்றனர். பெரும்பாலான பகுதிகளில் தமிழக அரசின் பல்வேறு அலுவலகங்கள் இயங்கி வருகின்றன.
# இராமநாதபுரம் அரண்மனை

## வெளி இணைப்பு

Jaishankar C., Ramnad Palace: well preserved building
# பர்மிய தரைக்கரடி

**பர்மிய தரைக்கரடி** ஒரு ஊனுண்ணும் பாலூட்டி ஆகும். இது பெரும்பாலும் தரைக்கரடி என்றும் அழைக்கப்படுகிறது.
# பர்மிய தரைக்கரடி

## விளக்கம்

பர்மிய தரைக்கரடியின் உடல் நீளம் 35–40 சென்டி மீட்டர் (14–16 அங்குலம்) ஆகும். இதன் வால் நீளம் 15–21 சென்டி மீட்டர் (5.9–8.3 அங்குலம்) நீளமுடையது. உடல் எடையானது 1.5 முதல் 3 கிலோ கிராம் (3.3–6.6 பவுண்டு) வரை இருக்கும். இதனுடைய உடல் உரோமங்கள் பழுப்பு முதல் அடர் பழுப்பு வரை, வெள்ளை முதுகுப் பட்டையுடன் காணப்படும். முகம் கருப்பு மற்றும் வெள்ளை திட்டுகளுடன் காணப்படும். இது ஒவ்வொரு கரடிகளுக்கிடையே வேறுபடும். வாலின் பின்பகுதி வெண்மையாக இருக்கும்.
# பர்மிய தரைக்கரடி

## துணையினங்கள்

மூன்று துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன. அவை:  
1. *மெ. பெ. பெர்சோனாடா*, வடகிழக்கு இந்தியா மற்றும் வங்காளதேசம் முதல் தெற்கு மியான்மர் மற்றும் தாய்லாந்து வரை
1. *மெ. பெ. நிபாலென்சிசு*, நேபாளம்
1. *மெ. பெ. பியர்ரி*, கம்போடியா, தெற்கு சீனா, லாவோஸ் மற்றும் வியட்நாம்.
# பர்மிய தரைக்கரடி

## வெளி இணைப்பு

- Photo Burmese Ferret-badger
# பாபுராம் பட்டாராய்

**பாபுராம் பட்டாராய்** (*Baburam Bhattarai*, பிறப்பு: மே 26 1954) நேபாள அரசியல்வாதி ஆவார். இவர் ஆகத்து 29 ஆம் நாள் நேபாளத்தின் 35வது பிரதமராகப் பதவியேற்றார். இவர் நேபாள கம்யுனிஸ்ட் (மாவோயிஸ்ட்) கட்சியின் மூத்த உறுப்பினரும், பிரதித் தலைவரும் ஆவார். இக்கட்சி 1996 ஆம் ஆண்டில் அப்போதைய மன்னராட்சிக்கு எதிராக ஆயுதப் போராட்டத்தில் இறங்கிப் போராடி மன்னராட்சியை இல்லாதொழித்து மக்களாட்சியைக் கொண்டுவந்தது. 2008 ஆம் ஆண்டில் இடம்பெற்ற நாடாளுமன்றத் தேர்தலில் வெற்றி பெற்ற பாபுராம் பட்டாராய் நிதி அமைச்சராக நியமிக்கப்பட்டார்.
# முகடு (இதழ்)

**முகடு** இலங்கையின் நுவரெலியா மாவட்டத்தில் கொட்டகலை எனுமிடத்திலிருந்து 2000 களில் வெளிவந்த ஒரு கலை இலக்கிய சஞ்சிகையாகும். இதன் முதல் இதழ் நவம்பர், டிசம்பர் இதழாக 2001ம் ஆண்டில் வெளிவந்துள்ளது.
# முகடு (இதழ்)

## பணிக்கூற்று

விடியல் பொழுதின் ஆக்கிரமிப்பின் முன்னர் இறுதியாய்ச் சொட்டும் இப்பனித்துளி புதிது
# முகடு (இதழ்)

## ஆசிரியர்

சு. முரளிதரன்
# முகடு (இதழ்)

## ஆலோசனைக் குழு

சாரல்நாடன், அந்தனி ஜீவா, வா. செல்வாராசா, மொழி வரதன் ஏ. சற்குருநாதன்
# முகடு (இதழ்)

## தொடர்பு முகவரி

முகடு, இலக்கம் 07, ரொசித்தா பல்கூட்டுச்சந்தை, கொட்டகலை
# முகடு (இதழ்)

## உள்ளடக்கம்

மலையக மக்களின் விழிப்புணர்வு தொடர்பான கட்டுரைகளும், கவிதைகளும், செய்தித் துணுக்குகளும் இடம்பெற்றிருந்தன.
# புதிய தலைமுறை (தொலைக்காட்சி)

**புதிய தலைமுறை** என்பது தமிழ் மொழியில் இயங்கும் எஸ்ஆர்எம் குழுமத்திற்குச் சொந்தமான 24 மணி நேர செய்தி தொலைக்காட்சி அலைவரிசை ஆகும். ஆகத்து 24, 2011 அன்று சென்னையைத் தலைமையிடமாகக் கொண்டு இயங்கி வருகின்றது.
# புதிய தலைமுறை (தொலைக்காட்சி)

## நோக்கம்

நடப்புச் செய்திகளை நேரடியாக ஒளிபரப்பு செய்வதோடு விளையாட்டு, வணிகம், மற்றும் உலகச் செய்திகளையும் வழங்கி வருகிறது. மேலும் வார இறுதி நாட்களில் சமூக அக்கறையுடன் கூடிய பல்வேறு நிகழ்ச்சிகளையும் ஒளிபரப்பி வருகிறது.
# புதிய தலைமுறை (தொலைக்காட்சி)

## நிறுவனம்

சென்னையை மையமாகக் கொண்ட நியூ ஜெனரேசன் மீடியா கார்ப்பரேசன் நிறுவனம் புதிய தலைமுறை தொலைக்காட்சியை நடத்தி வருகின்றது. இந்நிறுவனம், புதிய தலைமுறை மற்றும் புதிய தலைமுறை கல்வி ஆகிய இரண்டு தமிழ் இதழ்களையும் வெளியிடுகிறது.
# புதிய தலைமுறை (தொலைக்காட்சி)

## செய்திக்குழு

இந்த நிறுவனத்திற்கு தமிழகம் முழுவதும் செய்தியாளர்கள் உள்ளனர். வட மாநிலச் செய்திகளை வழங்குவதற்கான மையம் டெல்லியில் உள்ளது.
# புதிய தலைமுறை (தொலைக்காட்சி)

## அன்றாட நிகழ்ச்சிகள்

- புதிய விடியல்
- புதுப் புது அர்த்தங்கள்
- வணிகம்
- ஓடி விளையாடு
- கற்க கசடற
- உங்கள் ஊர் உங்கள் குரல்
- இன்றைய தினம்
- நேர்படப்பேசு
- நாளைய நாளிதழ்
- விரைவு செய்திகள்.
# புதிய தலைமுறை (தொலைக்காட்சி)

## வார நிகழ்ச்சிகள்

- அக்னி பரீட்சை
- ஆயுதம் செய்வோம்
# பாதரச அங்குலம்

**பாதரச அங்குலம்** (*Inches of mercury*, **inHg**) என்பது அழுத்தத்தின் ஓர் அலகாகும். இவ்வலகு ஐக்கிய அமெரிக்காவில் காலநிலை அறிக்கைகள், மற்றும் வானியல் போன்றவற்றில் வளிமண்டல அமுக்கத்தை அளக்க இப்போதும் பரவலாகப் பயன்படுத்தப்படுகிறது. ஆனாலும், ஏனைய நாடுகளில் இவ்வலகு இப்போது பயன்படுத்தப்படுவதில்லை.  
செந்தர புவியீர்ப்பு முடுக்கத்தில் 32&nbsp;°ப (0&nbsp;°செ) வெப்பநிலையில் ஓர் அங்குல நீள நிரல் பாதரசம் தரும் அழுத்தம் *ஒரு பாதரச அங்குலம்* என வரையறுக்கப்படுகிறது.  
:1&nbsp;inHg = 3,386.389 பாசுக்கல், 0&nbsp;°செ இல்.  
- Barry N. Taylor, *Guide for the Use of the International System of Units (SI),* 1995, NIST Special Publication 811, Appendix B
- என். ஐ. எஸ். டி. தளம்  
de:Druck (Physik)#Einheiten
# புதிய தலைமுறை (இதழ்)

‘புதிய தலைமுறை’ வார இதழ் சென்னையிலிருந்து வெள்ளி கிழமைதோறும் வெளியாகும் முன்னணி தமிழ் வார இதழ் ஆகும். சமூக விழிப்புணர்வு வார இதழாக அடையாளப்படுத்திக் கொண்டுள்ளது. இது அக்டோபர் 2009-ஆம் ஆண்டு முதல் பிரசுரமாகி வருகிறது.  
எஸ்.ஆர்.எம் குழுமத்திற்கு உட்பட்ட ‘நியூ ஜெனரேஷன் மீடியா கார்ப்பரேஷன்’ என்ற ஊடக நிறுவனத்தால் இவ்விதழ் வெளியிடப்படுகிறது. இதே ஊடக நிறுவனம் புதிய தலைமுறை கல்வி என்ற வார இதழையும், ‘புதிய தலைமுறை பெண்’ என்ற மாத இதழையும் வெளியிட்டு வருகிறது. மேலும் புதிய தலைமுறை செய்தி தொலைக்காட்சியும் புதுயுகம் தொலைக்காட்சியும், இதே ஊடக நிறுவனம் சார்பில் ஒளிபரப்பாகி வருறது.  
புதிய தலைமுறை இதழின் நிறுவன ஆசிரியர் ஆர்.பி. சத்தியநாராயணன் ஆவர். மூத்த பத்திரிகையாளர் எம்.பி. உதயசூரியன் செய்தி ஆசிரியர் ஆவார். இந்த இதழின் விற்பனை பதிப்பு, பதினாறு லட்சத்து இருபத்தி மூன்றாயிரமாக (16,23,000) உள்ளதாக, இந்தியன் ரீடர்ஷிப் சர்வே முடிவுகளில் தெரிவிக்கப்பட்டுள்ளது. அரசியல், சினிமா, சாதனை, தன்னம்பிக்கை, விளையாட்டு தொடர்பான படைப்புகள் இதில் இடம்பெறுகின்றன.
# புதிய தலைமுறை (இதழ்)

## மேலும் பார்க்க

- புதிய தலைமுறை கல்வி
- புதிய தலைமுறை (தொலைக்காட்சி)
- புதுயுகம் தொலைக்காட்சி
# உயர் வரையறு தொலைக்காட்சி

**உயர் வரையறு தொலைக்காட்சி ** (High-definition television அல்லது **HDTV**) என்பது வழமையான தொலைக்காட்சி முறைமைகளை (சீர் வரையறு தொலைக்காட்சி) விட பலமடங்கு பகுதிறன் கொண்ட நிகழ்படம் ஆகும். உயர் வரையறு தொலைக்காட்சியில் சீர் வரையறுத் தொலைக்காட்சியை விட பிக்செல்கள் பொதுவாக ஐந்து மடங்கு கூடுதலாக இருக்கும். முன்பு உயர்வரையறுத் தொலைக்காட்சியை ஒளிபரப்ப ஒப்புமை நுட்பங்கள் பயன்படுத்தினர்; தற்போது இதன் ஒளியை அமுக்கம் செய்தும், இலக்கமுறையிலும் பரப்புகின்றனர்.
# உயர் வரையறு தொலைக்காட்சி

## வெளியிணைப்புகள்

- Technology, Television, and Competition (New York: Cambridge University Press, 2004)
- Sony HD TV
# ககன் நரங்

**ககன் நரங் ** (Gagan Narang, பஞ்சாபி:ਗਗਨ ਨਾਰੰਗ இந்தி: गगन नारंग ) சென்னையில் பிறந்த ஓர் இந்திய பஞ்சாபி சுடுதல் விளையாட்டு வீரராவார்.இவர் ஹைதராபாத்தில் வளர்ந்தார். இலண்டன் ஒலிம்பிக் விளையாட்டுக்களில் வெண்கலப் பதக்கம் வென்று இந்தப் போட்டிகளில் பதக்கம் வென்ற முதல் இந்தியர் என்ற பெருமை கொண்டவர்.  
2009ஆம் ஆண்டில் தமக்கு ராஜீவ் காந்தி கேல் ரத்னா விருது கொடுக்கப்படாததற்காக தனது எதிர்ப்பை காட்டும் விதமாக 2010 பொதுநலவாய விளையாட்டுக்களில் பங்கெடுக்க மறுத்தார். பின்னர் இந்த விளையாட்டுக்களில் பங்கெடுத்து 10மீ வளிமத் துப்பாக்கிச் சுடுதலில் உலக சாதனை நிகழ்த்தினார்.
# ககன் நரங்

## ஆரம்ப காலம்

சென்னையில் பிறந்த இவர் மெரினா கடற்கரையில் பலூன் சுடும் விளையாட்டில் ஆர்வம் காட்டினார். இந்த ஆர்வமே அவர் துப்பாக்கி சுடும் வீரராக அவரை மாற்றியது.
# ககன் நரங்

## வெற்றிகள்

ககன் நரங் 2003-ஆம் ஆண்டு ஆப்ரிக்க ஆசிய போட்டியில் பத்து மீட்டர் ஏர் ரைபில் பிரிவில் தங்கம் வென்று சர்வதேச தளத்தில் தனது முதல் வெற்றியை பதிவு செய்தார்.2006 உலக கோப்பை போட்டியில் 704.3 புள்ளிகள் பெற்று புதிய உலக சாதனை படத்தார்.அத்துடன் தங்கமும் வென்றார்.2012 ஒலிம்பிக் போட்டியில் பத்து மீட்டர் ஏர் ரைபில் இறுதி போட்டியில் 701.1 புள்ளிகளுடன் வெண்கலப்பதக்கம் வென்றார்.
# ககன் நரங்

## விருதுகள்

இவரது சேவையைப் பாராட்டி 2010ஆம் ஆண்டில் இவருக்கு பத்மசிறீ விருது வழங்கப்பட்டது. ஆகத்து 29, 2011 அன்று இவருக்கு விளையாட்டுத் துறையில் உயரிய விருதான ராஜீவ் காந்தி கேல் ரத்னா விருது வழங்கப்பட்டது.
# அல்பிரட் ரிச்சர்ட்ஸ்

**அல்பிரட் ரிச்சர்ட்ஸ்** (*Alfred Richards*, பிறப்பு: திசம்பர் 14 1867, இறப்பு: சனவரி 9 1904), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,9 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# முகில் (இதழ்)

**முகில்** இலங்கை ராகமவிலிருந்து, 1990களில் வெளிவந்த இருமாத கலை, இலக்கிய ஏடாகும். இதன் முதல் இதழ் செப்டம்பர், அக்டோபர் இதழாக 1995ம் ஆண்டில் வெளிவந்துள்ளது. தனிப்பிரதியின் விலை ரூபாய் 20.00.
# முகில் (இதழ்)

## பிரதம ஆசிரியர்

- அல் அசூமத்.
# முகில் (இதழ்)

## இணை ஆசிரியர்

- கலைவாதி கலீல்
# முகில் (இதழ்)

## வெளியீடு

டொலர் ஏ.கே.எம் பப்ளிசர்ஸ்
# முகில் (இதழ்)

## தொடர்பு முகவரி

எம். ஏ. அல் அசூமத் 1/1, சென்பேரிஸ் வீதி, மஹபாகே, ராகம
# முகில் (இதழ்)

## உள்ளடக்கம்

இதுவொரு கலை, இலக்கிய ஏடு என்றடிப்படையில் கவிதைகள், கட்டுரைகள், சிறுகதைகள், துணுக்குகள் ஆகியவற்றை உள்ளடக்கியிருந்தது.
# முஸ்லிம் மித்திரன் (இதழ்)

**முஸ்லிம் மித்திரன்** இலங்கை, கொழும்பு, மருதானையிலிருந்து 'பொதுசன நன்மை குழைக்கும் மாதாந்த பத்திரிகை' என்ற பணிக்கூற்றுடன் 1930களில் வெளிவந்த ஒரு இதழாகும்.
# முஸ்லிம் மித்திரன் (இதழ்)

## வெளியீடு

- மருதானை முஸ்லிம் சங்கம்
# முஸ்லிம் மித்திரன் (இதழ்)

## உள்ளடக்கம்

இவ்விதழில் இஸ்லாமிய கட்டுரைகள், இஸ்லாமிய வரலாற்றுக் கட்டுரைகள், மருதானை முஸ்லிம் செய்திகள், தரீக்காக்கள் பற்றிய குறிப்புகள் இடம்பெற்றிருந்தன.
# மூன்றாவது கண் (இதழ்)

**மூன்றாவது கண்** உள்ளுர் அறிவுச் செயற்பாட்டு மலர் என்ற பணிக்கூற்றுடன் இலங்கை, மட்டக்களப்பிலிருந்து 2000களில் வெளிவந்த ஒரு செய்தி இதழாகும். இதன் முதல் இதழ் ஆடி 2002 இதழாக வெளிவந்தது. விலை ரூபாய் 20.00.
# மூன்றாவது கண் (இதழ்)

## ஆசிரியர்

- ச. ஜெய்சங்கர்
# மூன்றாவது கண் (இதழ்)

## உதவி ஆசிரியர்கள்

- ர. லலினி
- த. மலர்செல்வன்
# மூன்றாவது கண் (இதழ்)

## ஆசிரியர் குழு

- கா. நிசாந்தன்.
- யோ. கருனேந்திரா
- து. கௌரீஸ்வரன்
# மூன்றாவது கண் (இதழ்)

## தொடர்பு முகவரி

30, பழைய வாடிவீட்டு வீதி, மட்டக்களப்பு
# மூன்றாவது கண் (இதழ்)

## உள்ளடக்கம்

இச்செய்தி இதழில் மருத்துவம், தமிழர்களின் பாரம்பரிய கலைவடிவங்கள், உள்ளுர் உணவுச் செய்முறைகள், திரைப்பட விமர்சனங்கள், இசைக்கருவிகள் பற்றிய அறிமுகம், பெரியார்கள் பற்றிய அறிமுகம், விவசாயம், கவிதைகள், கட்டுரைகள், நேர்காணல்கள், கருத்துச் சித்திரங்கள் ஆகியன இடம்பெற்றிருந்தன.
# பேரி ரிச்சர்ட்ஸ்

**பேரி ரிச்சர்ட்ஸ்** (*Barry Richards*, பிறப்பு: சூலை 21 1945), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 339 முதல்தர துடுப்பாட்டப் போட்டிகளிலும், 233 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1970 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டிக்கி ரிச்சர்ட்ஸ்

**டிக்கி ரிச்சர்ட்ஸ்** (*Dicky Richards *, பிறப்பு: மார்ச்சு 26 1862, இறப்பு: சனவரி 4 1903), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,1 முதல்தர துடுப்பாட்டப் போட்டியிலும் கலந்து கொண்டுள்ளார். இவர் 1899 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவ் ரிச்சர்ட்சன்

**டேவ் ரிச்சர்ட்சன்** (*Dave Richardson*, பிறப்பு: செப்டம்பர் 16 1959), தென்னாப்பிரிக்க அணியின் துடுப்பாட்டக்காரர். இவர் 42 தேர்வுத் துடுப்பாட்டப் போட்டிகளிலும் , 122 ஒருநாள் பன்னாட்டுத் துடுப்பாட்டப் போட்டிகளிலும் 200 முதல்தர துடுப்பாட்டப் போட்டிகளிலும், 158 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -1998 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1991 -1998 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
பன்னாட்டுத் துடுப்பாட்ட அவையின் செயல் வீரராக 2012ம் ஆண்டு முதல் பணியாற்றி வருகிறார்.
# யாத்ரா (இதழ்)

**யாத்ரா** இலங்கை, கொழும்பு வத்தளையிலிருந்து 2000 ஆண்டு முதல் வெளிவரும் கவிதைகளுக்கான ஒரு இதழாகும்.
# யாத்ரா (இதழ்)

## ஆசிரியர்

- அஸ்ரப் சிஹாப்தீன்
# யாத்ரா (இதழ்)

## துணை ஆசிரியர்

- வாழைச்சேனை அமர்
- ஏ.ஜி.எம். சதகா
- எஸ். நலின்
# யாத்ரா (இதழ்)

## தொடர்பு முகவரி

37 தந்கந்த ரோட், மாபோளை, வத்தளை
# யாத்ரா (இதழ்)

## உள்ளடக்கம்

இலங்கையைச் சேர்ந்த பிரபலமான கவிஞர்களின் கவிதைகள் இவ்விதழில் இடம்பெற்றிருந்தன. மேலும் கவிஞர்கள் பற்றிய குறிப்புகளும் இடம்பெற்றிருந்தன.
# ரோஜா (கிழக்கு மாகாண இதழ்)

**ரோஜா** இலங்கை கிழக்கு மாகாணத்திலிருந்து 1990களில் வெளிவந்த ஒரு கவிதை இதழாகும். இதன் முதல் இதழ் கார்த்திகை 1992 இதழாக வெளிவந்தது. தனி இதழின் விலை ரூபாய் 7.00
# ரோஜா (கிழக்கு மாகாண இதழ்)

## ஆசிரியர்

- ரகுமான் ஏ. ஜமீல்
# ரோஜா (கிழக்கு மாகாண இதழ்)

## உதவி ஆசிரியர்

- மருதமுனை விஜிலி
# ரோஜா (கிழக்கு மாகாண இதழ்)

## உள்ளடக்கம்

கல்லச்சிப் பதிப்பில் வெளிவந்த இவ்விதழில் கவிதைகள் முக்கியத்துவப்படுத்தப்பட்டிருந்தன. அத்துடன் சிறுகதைகளும் இடம்பெற்றிருந்தன.
# லண்டன் தமிழர் தகவல் (இதழ்)

**லண்டன் தமிழர் தகவல்** பிரித்தானியா, லண்டனிலிருந்து 2000களில் வெளிவந்த ஒரு மாதாந்த செய்திச் சஞ்சிகையாகும்.
# லண்டன் தமிழர் தகவல் (இதழ்)

## ஆசிரியர்

- அரவிந்தர்.
# லண்டன் தமிழர் தகவல் (இதழ்)

## உள்ளடக்கம்

இவ்விதழில் தமிழீழச் செய்திகளும், கவிதைகளும், கட்டுரைகளும், துணுக்குகளும் இடம்பெற்றிருந்தன. விளம்பரங்கள் பெறப்பட்டு நான்கு வர்ணத்தில் அச்சிடப்பட்டிருந்த இச்சஞ்சிகை இலவச வெளியீடாக இருந்தது.
# வகவம் (இதழ்)

**வகவம்** இலங்கை கொழும்பிலிருந்து 1980களில் வெளிவந்த ஓர் இதழாகும். இதன் முதல் இதழ் 1987ல் செப்டம்பர் மாதத்தில் வெளிவந்தது. இதழில் விலை ரூபாய் 2.00
# வகவம் (இதழ்)

## ஆசிரியர்

- இப்னு அசூமத்
# வகவம் (இதழ்)

## உதவி ஆசிரியர்

- ஸ்ரீதர் பிச்சையப்பா
# வகவம் (இதழ்)

## நிர்வாக ஆசிரியர்

- எஸ். சிவராசா
# வகவம் (இதழ்)

## தொடர்பு முகவரி

186, ஸ்ரீகதிரேசன் வீதி, கொழும்பு 13
# வகவம் (இதழ்)

## வெளியீடு

வலம்புரி கவிதா வட்டம்
# வகவம் (இதழ்)

## உள்ளடக்கம்

இவ்விதழில் கவிதைகளும், கட்டுரைகளும் இடம்பெற்றிருந்தன.
# தென்வெளிச் சாம்பல் குரங்கு

**தென்வெளி சாம்பல் மந்தி** (*Southern plains gray langur*) என்பது ஒரு பழைய உலக குரங்காகும். மற்றய சாம்பல் மந்திகளைப் போலவே இவையும் இலை உண்ணும் குரங்காகும். இவை தென்மேற்கு மற்றும் மத்திய மேற்கு இந்தியாவில் கணப்படுகின்றன. இவை பெரும்பாலும் கூட்டமாகவே வாழ்கின்றன. கூட்டமாகவே உண்ணும் பழக்கம் கொண்டவை.
# வடு (இதழ்)

**வடு** பிரான்சிலிருந்து 2000களில் வெளிவந்த ஓர் இதழாகும். தலித் சமூக மேம்பாட்டு முன்னணியின் சார்பில் மாதாந்த வெளியீடாக இது வெளிவந்தது. இதன் முதல் இதழ் சூன் 2007 இதழாக வெளிவந்தது. இவ்விதழின் ஆண்டு சந்தாவாக 15 யுரோக்கள் எனக் குறிப்பிடப்பட்டிருந்தது.
# வடு (இதழ்)

## முதல் இதழ் சமர்ப்பணம்

தீண்டாமைக்கெதிரான போராட்டங்களில் முன்னின்று மரணித்துப் போன போராளிகளுக்குச் சமர்ப்பணம்.
# வடு (இதழ்)

## தொடர்பு முகவரி

தவதாசன் 4 பேஸ் ரோக சலம்ப ரோட், 95140 ஜோகஸ் லீஸ், பொனீஸ், பிரான்ஸ்
# வடு (இதழ்)

## உள்ளடக்கம்

தமிழ் சமூகம் கொண்டுள்ள சாதி ஏற்றத்தாழ்வுகளிலும், இலங்கையில் நடக்கும் சாதிக் கொடுமைகளும் புகலிடத்தில் நடைபெறும் சாதி காப்பாற்றுவதற்கான முனைவுகளையும் பகிரங்கப்படுத்தும் நோக்கத்தில் இதன் ஆக்கங்கள் காணப்பட்டன.
# வடவெளிச் சாம்பற் குரங்கு

**வடவெளி சாம்பல் மந்தி** ஒரு பழைய உலக குரங்காகும். மற்ற சாம்பல் மந்திகளைப் போலவே இவையும் இலை உண்ணும் குரங்காகும். இவை கோதாவரி, கிருஷ்ணா, கங்கை(தெற்கு) போன்ற ஆற்றோரங்களில் காணப்படுகிறது. இவை மேற்கு வங்காளதேசத்திற்கு இந்து புனிதப் பயணிகளால் ஜலங்கி நதி வழியாக கொண்டு செல்லப்பட்டது. இவை இயற்கையாக வெப்ப மண்டல காடுகளிலும் அவை சார்ந்த வறண்ட பகுதிகளிலும் உயிர் வாழும். இவை வாழும் இடங்கள் பெரும்பாலும் அழிக்கபட்டுவிட்டன.
# ஜாக் ராபர்ட்சன்

**ஜாக் ராபர்ட்சன்** (*Jack Robertson*, பிறப்பு: சூன் 5 1906, இறப்பு: சூலை 5 1985), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 23 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 1936 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
en:Jack Robertson
# அல்பர்ட் ரோசு-இன்சு

**அல்பர்ட் ரோசு** (*Albert Rose-Innes*, பிறப்பு: பிப்ரவரி 16 1868, இறப்பு: நவம்பர் 22 1946), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , ஏழு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லீ சியன் லூங்

**லீ சியன் லூங்** (*Lee Hsien Loong*, பிறப்பு: 10 பெப்ரவரி 1952) சிங்கப்பூரின் மூன்றாவது மற்றும் தற்போதைய பிரதமரும் ஆவார். இவர் முன்னாள் பிரதமர் லீ குவான் யூவின் மூத்த மகன் ஆவார்.  
மக்கள் செயல் கட்சியின் பொதுச் செயலாளராக இருக்கும் லீ சிங்கப்பூரின் பிரதமராக 2004 ஆகத்தில் பதவியேற்றார். 1984 முதல் நாடாளுமன்ற உறுப்பினராகவும், அமைச்சராக 1987ஆம் ஆண்டு முதலும் பதவியில் உள்ளார். 1980களிலும், 1990களிலும் சிங்கப்பூரில் இடம்பெற்ற அரசியல் மாற்றங்களுக்கு இவர் முக்கிய பங்காற்றியிருந்தார்.
# லீ சியன் லூங்

## கல்விப்படிப்பு

இங்கிலாந்தின் கேம்பிரிச்சுப் பல்கலைக்கழகத்தில் கணிதம் மற்றும் கணிப்பொறிக் கல்வியும், அமெரிக்காவின் ஆர்வர்டு பல்கலைக்கழகத்தில் பொது நிர்வாகமும் படித்தார்.
# திடம்பு நிருதம்

**திடம்பு நிருதம்** *(Thidambu Nritham)* (திடம்பு - கடவுள் சிலை; நிருதம் - நாட்டியம்) என்பது இந்தியாவின் கேரள மாநிலத்தில் வடக்கு மலபார் பகுதிகளில் உள்ள இந்து ஆலயங்களில் நம்பூதிரிப் பிராமணர்களால் ஆடப்படும் ஒரு வகை பாரம்பரிய நடனம். தலையில் வழிபாட்டுக் கடவுளின் சிலையை வைத்துக் கொண்டு ஆடப்படுவது இந்நடனத்தின் குறிப்பிடத்தக்க ஆகும்.  
பொதுவாக இந்த நடனத்தைப் பதின்மர் ஆடுவர். தலையில் வைத்திருக்கும் கடவுள் சிலை அவசியம் அலங்கரிக்கப்பட்டு இருக்க வேண்டும்.
# தாமஸ் ரூட்லெட்ஜ்

**தாமஸ் ரூட்லெட்ஜ்** (*Thomas Routledge*, பிறப்பு: ஏப்ரல் 8 1867, இறப்பு: மே 9 1927), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 12 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 -1896 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அதோல் ரோவன்

**அதோல் ரோவன்** (*Athol Rowan*, பிறப்பு: பிப்ரவரி 7 1921, இறப்பு: பிப்ரவரி 22 1998), தென்னாப்பிரிக்க அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும் , 58 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 -1951 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எரிக் ரோவன்

**எரிக் ரோவன்** (*Eric Rowan*, பிறப்பு: சூலை 20 1909, இறப்பு: ஏப்ரல் 30 1993), தென்னாப்பிரிக்க அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும் , 157 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 -1951 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் ரோவ்

**ஜார்ஜ் ரோவ்** (*George Rowe *, பிறப்பு: சூன் 15 1874, இறப்பு: சனவரி 8 1950), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 36 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 -1902 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜாக் ருடோல்ஃப்

**ஜாக் ருடோல்ஃப்** (*Jacques Rudolph*, பிறப்பு: மே 4 1981), தென்னாப்பிரிக்க அணியின் துடுப்பாட்டக்காரர். இவர் 35 தேர்வுத் துடுப்பாட்டப் போட்டிகளிலும் , 45 ஒருநாள் பன்னாட்டுத் துடுப்பாட்டப் போட்டிகளிலும் 151 முதல்தர துடுப்பாட்டப் போட்டிகளிலும், 165 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2003 -2006 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003 -2006 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# முதலாம் மரீனுஸ் (திருத்தந்தை)

**முதலாம் மரீனுஸ்** (அல்லது **இரண்டாம் மார்டீன்**), கத்தோலிக்க திருச்சபையின் திருத்தந்தையாக டிசம்பர் 16, 882 முதல் மே 15, 884 வரை இருந்தவர். இவர் டிசம்பர் 882-இல் எட்டாம் யோவானுக்குப் பின் திருத்தந்தையானவர்..
# முதலாம் மரீனுஸ் (திருத்தந்தை)

## திருத்தந்தையாவதற்கு முன்

இவர் திருத்தந்தையாவதற்கு முன் சேயிரி நகரின் ஆயராக இருந்தார். காண்ஸ்டான்டினோபிலின் மூப்பரான முதலாம் போதியோஸால் எழுந்த சர்ச்சைகளை தீர்க்க இவருக்கு முன் இருந்த மூன்று திருத்தந்தையர்கள் இவரை தம் தூதுவராக அனுப்பினர்.
# முதலாம் மரீனுஸ் (திருத்தந்தை)

## திருத்தந்தையாக

இவர் திருத்தந்தையான பின் முதலில் ஃபொர்மோசுஸை போர்தஸ் நகரின் கர்தினால் ஆயராக நியமித்தார். இவருக்கு பெரிய ஆல்பர்டின் (r. 871-899) மீது இருந்த மரியாதையின் நிமித்தம், உரோமையில் வாழ்ந்த ஆங்கிலோ-சாக்சன் மக்களை வரிச்சுமையிலிருந்து விடுவித்தார். இவர் மே அல்லது ஜூன் 884-இல் இறந்திருக்கலாம். இவருக்கு பின் மூன்றாம் ஹேட்ரியன் திருத்தந்தையானார்.
# மார்க் ரஷ்மியர்

**மார்க் ரஸ்மியர்** (*Mark Rushmere*, பிறப்பு: சனவரி 7 1965), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 144 முதல்தர துடுப்பாட்டப் போட்டிகளிலும், 189 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும், 1992 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சிவெர்ட் சாமுவெல்சன்

**சிவெர்ட் சாமுவெல்சன்** (*Sivert Samuelson*, பிறப்பு: நவம்பர் 21 1883, இறப்பு: நவம்பர் 18 1958), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,13 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# உலக இளையோர் நாள் 2013

யின் போது ரியோ டி ஜனேரோ நகரின் ஆயர்]]
வின் வருகை]]  
**உலக இளையோர் நாள் 2013** (*World Youth Day 2013*) என்பது இளைஞரை மையமாகக் கொண்டு, திருத்தந்தையின் பங்கேற்போடு பிரேசில் நாட்டில் ரியோ டி ஜனேரோ நகரில் 2013ஆம் ஆண்டு ஜூலை 23 முதல் 28ஆம் நாள் வரை நடைபெற்ற கத்தோலிக்க திருச்சபையின் உலக இளையோர் நாள் நிகழ்ச்சி ஆகும்.  
ஆகத்து 21ஆம் நாள் நடந்த உலக இளையோர் நாள் 2011-இன் இறுதித் திருப்பலியின்போது திருத்தந்தை பதினாறாம் பெனடிக்ட் அடுத்த உலக இளையோர் நாள் எங்கே நிகழும் என்பதை அறிவித்தார். மூன்று ஆண்டுகளுக்குப் பின் 2014க்குப் பதிலாக 2013இல் பிரேசில் நாட்டின் ரியோ டி ஜனேரோ (Rio de Janeiro) நகரில் உலக இளையோர் நாள் நிகழும் என்று அறிவிக்கப்பட்டது. 2014ஆம் ஆண்டில் உலகக் கால்பந்து கோப்பை விளையாட்டுகள் பிரேசில் நாட்டில் நடக்கவிருப்பதால், அந்நாட்டிலேயே நிகழவிருக்கின்ற உலக இளையோர் நாள் ஓராண்டு முன்தள்ளிப் போடப்பட்டது.
# உலக இளையோர் நாள் 2013

## திருத்தந்தை பிரான்சிசு ரியோவுக்கு வருகை

திருத்தந்தை பிரான்சிசு ரியோ டி ஜனேரோவில் நடைபெறும் உலக இளையோர் நாள் நிகழ்ச்சியில் கலந்துகொள்ள 2013, சூலை 22ஆம் நாள் திங்கள் கிழமை ரியோ நகர் சென்று சேர்ந்தார். பல்லாயிரக் கணக்கான திருப்பயணிகள் அவரை வரவேற்க கூடியிருந்தார்கள். 2013, மார்ச் 13ஆம் நாள் கத்தோலிக்க திருச்சபையின் தலைமைப் பணியை ஏற்றபிறகு அவர் வெளிநாட்டுப் பயணம் மேற்கொண்டது இதுவே முதல் முறை ஆகும்.  
இலத்தீன் அமெரிக்காவிலிருந்து முதல் முறையாகத் திருத்தந்தையாகத் தேர்ந்தெடுக்கப்பட்ட இவர் ரியோ டி ஜனேரோ நகரில் திறந்த ஊர்தியில் பவனியாகச் சென்றார். பின்னர் திருத்தந்தை பிரான்சிசு பிரேசில் நாட்டுக் குடியரசுத் தலைவராகிய தில்மா ரூஸ்ஸெஃப் என்பவரை ஆளுநர் மாளிகையில் சந்தித்தார்.  
திருத்தந்தையின் திருப்பயணத்திற்கான செலவு, மற்றும் அரசுக்கு எதிராக சிலர் ஆர்ப்பாட்டம் நடத்தினார்கள்.  
பிரேசில் சென்று சேர்ந்ததும் திருத்தந்தை பிரான்சிசு, அங்குக் கூடியிருந்த பல்லாயிரக் கணக்கான இளையோருக்கு உரையாற்றி, அவர்கள் இயேசு கிறிஸ்து வழங்கிய "நீங்கள் போய் எல்லா மக்களினத்தாரையும் சீடராக்குங்கள்" (மத்தேயு நற்செய்தி 28:19) என்னும் கட்டளையைச் செயல்படுத்த வேண்டும் என்று கேட்டுக்கொண்டார்.
# உலக இளையோர் நாள் 2013

## திருத்தந்தை கலந்து கொண்ட நிகழ்ச்சிகள்
# உலக இளையோர் நாள் 2013

## 2016 உலக இளையோர் நாள்

நிறைவுத் திருப்பலியின்போது திருத்தந்தை பிரான்சிசு அடுத்த உலக இளையோர் நாள் கொண்டாட்டம் 2016இல் போலந்தின் கிராக்கோவ் நகரில் நிகழும் என்று அறிவித்தார். 1978இல் பதவியேற்ற திருத்தந்தை இரண்டாம் யோவான் பவுல் கிராக்கோவ் நகரின் பேராயராகப் பணிபுரிந்தார் என்பது குறிப்பிடத்தக்கது.
# ஊணூர்

**ஊணூர்** என்னும் சங்ககால ஊர் இக்காலத்துக் கோடியக்கரைப் பகுதியாகும். இதன் கடற்கரைப் பகுதி **மருங்கூர்ப் பட்டினம்**. உள்ளூர்ப் பகுதி நெல் விளையும் நிலம். நெல்(நெல்லரிசி) மக்களுக்கு ஊண்(உணவு) . எனவே இந்த ஊரை ஊணூர் என்றது காரணப்பெயர். அன்றில் பறவைகள் மிகுதியாக வாழ்ந்த ஊர் இது.
# ஊணூர்

## சங்கப் பாடல்களில் ஊணூர் தகவல்கள்

- கடலலை மோதிக்கொண்டிருக்கும் ஊர் ஊணூர்.
- இது பாதுகாக்கப்பட்ட நெற்களஞ்சியமாக விளங்கியது.
- அன்றில் பறவைகளின் புகலிடமாகவும் விளங்கியது. நோலா-இரும்புள் எனப் போற்றப்படும் அன்றில் பறவைகள் கூடி மகிழும் புகலிடம் இந்த ஊணூர்.
- இங்குக் கடலில் வலை போட்டால் இறால் மீன் மிகுதியாகப் பெறலாம்.
- ஊணூர் அரசன் வாய்மொழித் தழும்பன். இவன் யாழ்ப்பாணர்களின் தலைவன். ஊணூரில் பிச்சை எடுக்கும் யானைகள் வந்துபோகும்.
- ஊணூரைத் தாண்டிச் சென்றால் மருங்கூர்ப் பட்டினம் என்னும் துறைமுகத்தை அடையலாம்.
- ஊணூர் மன்னன் தழும்பனைத் தூங்கல் (தூங்கல் ஓரியார்) என்னும் புலவர் பாடியுள்ளார். இந்தப் பாடல் கிட்டியுள்ள சங்கநூல் தொகுப்பில் இல்லை.
- இவ்வூர் மக்கள் நெல் அறுக்கும் அரிவாளால் மீனைச் சீவித் தூய்மை செய்வர்.
- இந்த ஊணூர் தழும்பன் ஆட்சியில் படை எடுப்புக்கு உள்ளானது. இதற்கு காரணம் மகள் மறுக்கும் மாண்பு என்பது புறப்பாடலால் கிடைக்கும் செய்தி. இந்த மகள் மறுக்கும் மாண்பால் இந்த பெண்ணை தேடிய அரசனின் தேர்படையும் யானைப்படையும் இம்மண்ணை பாழ்படுத்தியதாம்.
# ஊணூர்

## ஒப்பிட்டுக் காண்க

- கூத்தன்குளம் பறவைகள் காப்பகம்
- கூந்தன்குளம் சரணாலயம்
# மருங்கூர்ப் பட்டினம்

மருங்கூர்ப்பட்டினம் துறைமுகத்தைப் பற்றி நக்கீரர் பாடல்கள் குறிப்பிடுகின்றன. கடலோர ஊணூரை அடுத்து மருங்கூர்ப் பட்டினம் இருந்தது. ஊணூர் அரசன் தழும்பன். மருங்கூர்ப்பட்டின அரசன் வழுதி. ஊணூர் அன்றில் பறவைகளின் புகலிடம்.
1. மருங்கூர்ப்பட்டினம் வங்கக்-கப்பல்களில் வாணிகம் செய்வோர் வாழுமிடம்.
1. இவ்வூர் அரசன் வழுதி ‘பசும்பூண்-வழுதி’ எனச் சிறப்பிக்கப்படுகிறான்.
1. இவ்வூர் திருவுடை வியனகர் எனப் போற்றப்படுகிறது. இவ்வூர் மகளிர் விருந்தினர்க்கு ஊட்டிய மிச்சத்தைப் புறங்கடையில் வீசுவார்களாம். அதனை உண்ட கடற்காக்கை அங்காடித் தெருவில் இளைப்பாறுமாம். பின் இறால் மீனை உண்ண அங்குள்ள கடலில் நிற்கும் வங்கக்-கப்பலின் கூம்பில் தங்குமாம்.
# தழும்பன்

**தழும்பன்** ஊணூர் மன்னன். அவன் உடம்பில் விழுப்புண் தழும்புகள் மிகுதி. யாழிசைப் பாணர்களின் உறவினனாகவும், தலைவனாகவும் விளங்கியவன்.  
இவன் ‘பிடிமிதி வழுதுணைத் தழும்பன்’ எனச் சிறப்பிக்கப்பட்டுள்ளான். பெண்யானை ஒன்று இவனை மிதித்ததால் மூட்டு வழுவி வழு உண்டாகிப் பின் நலம் பெற்ற தழும்பும் அவன் உடம்பில் இருந்தது.  
இவன் வாய்மொழித் தழும்பன் எனவும் போற்றப்படுகிறான். இதனால் இவன் சொன்ன சொல் தவறாதவன் எனத் தெரிகிறது.
# ஸ்டீபன் சௌ

**ஸ்டீபன் சௌ சிங்-சீ** (*Stephen Chiau Sing Chi*, பிறப்பு : 22 சூன் 1962) ஒரு ஹொங்கொங் நடிகர். இவர் நகைச்சுவை நடிகர், திரைக்கதையாளர், திரைப்பட இயக்குநர் மற்றும் தயாரிப்பாளர் போன்ற பன்முகங்களை கொண்டவர்.
# ஸ்டீபன் சௌ

## தமிழ்

இவர் நடித்த தமிழ் மொழி மாற்றுத் திரைப்படங்கள்
| தமிழ் | ஆங்கிலம் |  |
| --- | --- | --- |
| மிரட்டல் அடி | kung fu hustle |  |
| மிரட்டல் அடி-2 | shoalin soccer | } |
# விக்கிப்பீடியா:உங்களுக்குத் தெரியுமா/நவம்பர் 9, 2011

.
- **செப்புக்கு** (படம்) என்பது ஜப்பானிய அரசவம்சத்தினரும் உயர்குடியினரும் தமது வயிற்றைக் கிழித்துக் கொண்டு தற்கொலை செய்கின்ற பாரம்பரியமான ஒரு வழக்கமாகும்.
- சிறுபாணாற்றுப்படை நூலில் குறிப்பிடப்பட்டுள்ள **எயிற்பட்டினம்** என்னும் சங்ககாலத் துறைமுகம் கிரேக்க மாலுமி பெரிப்ளஸ் என்பவரால் சோபட்டினம் எனக் குறிக்கப்பட்டுள்ளது.
- உடலின் எதிர்ப்பு அமைப்பானது நுண்ணுயிரியின் தாக்கத்தை கண்டறிய பயன்படுத்தும், சில கிராம்-எதிர் பாக்டீரியாக்களின் செல்-சுவரிலுள்ள கட்டமைப்பு மூலக்கூறுகள் **அகநச்சு**கள் எனப்படுகின்றன.
- சூதாடப் பயன்படும் **மங்காத்தா** சீட்டாட்டத்தில் ஆட்டக்காரர்கள் இருவரும் சமமான தொகையைப் பந்தயமாக வைக்கவேண்டும்.
- விடுதலை அடைந்த **இலங்கையில் அவசரகாலச் சட்டம்** முதன்முறையாக 1953ம் ஆண்டு நடைமுறைப்படுத்தப்பட்டது.
# யோஷிஹிகோ நோடா

**யோஷிஹிகோ நோடா** (*Yoshihiko Noda*, பி. மே 20, 1957) ஒரு சப்பானிய அரசியல்வாதி. சப்பானின் பிரதமராக ஆகத்து 29, 2011 இல் தெரிவு செய்யப்பட்டார். யப்பானில் 2006-11 காலகட்டத்தில் தெரிவான ஆறாவது பிரதமர் இவராவார். இவர் பிரதமராகத் தெரிவாகுமுன்பு யப்பானின் நிதியமைச்சராகப் பணியாற்றினார்.  
முந்தைய பிரதமர் நவோட்டோ கான் ஆகத்து 26, 2011 இல் தனது பதவியை ராஜினாமா செய்ததைத் தொடர்ந்து பிரதமரைத் தேர்வு செய்வதற்கான வாக்கெடுப்பு, ஆகத்து 29 2011 இல் ஆளும் கட்சியான சப்பானிய மக்களாட்சிக் கட்சித் தலைமையகத்தில் நடைபெற்றது. தேர்தலில் 215 வாக்குகளைப் பெற்று யோஷிஹிகோ நோடா வெற்றியீட்டினார்.  
அவர் முதல் முறையாக தன் 29 வது வயதில் (1987 இல்) சிபா எல்லையின் சட்டசபைக்குத் தேர்ந்தெடுக்கப்பட்டார்.
# சாகிரேப்

**சாகிரேப்** , குரோசியா நாட்டின் தலைநகரமும் மிகப்பெரிய நகரமும் ஆகும். இது நாட்டின் வடமேற்குப் பகுதியில் சாவா ஆற்றங்கரையில் மெட்வெட்னிக்கா மலைச் சரிவில் அமைந்துள்ளது. கடைசியாக நடைபெற்ற மக்கட்தொகைக் கணக்கெடுப்பின் படி 2011 இல் சாகிரேப்பின் மக்கட்தொகை 686,568 ஆகவும் மதிப்பிடப்பட்டுள்ளது.
# ஹென்றி பியர்ஸ்

**ஹென்றி பியர்ஸ்** (*Henry Pearce*, பிறப்பு: ஏப்ரல் 21 1886, இறப்பு: மார்ச்சு 27 1936), இவர் ஐக்கிய அமெரிக்க அணியின் மேனாள் துடுப்பாட்டக்காரர். ஆறு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1908/09-1913 பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார்.
# ஹென்றி பியர்ஸ்

## வெளி இணைப்பு

- ஹென்றி பீரிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# தமிழ் மொழி (இதழ்)

**தமிழ் மொழி** இலங்கையிலிருந்து 1980ம் ஆண்டுகளில் வெளிவந்த ஒரு காலாண்டு இதழாகும். தமிழ் வானொலி நிலையங்களை தமிழ் நேயர்களுடன் இணைக்கும் ஒரு முயற்சியாக இச்சஞ்சிகையின் முதல் இதழ் சனவரி மார்ச் இதழாக 1982ல் வெளிவந்தது. விலை ரூபாய் 3.00
# தமிழ் மொழி (இதழ்)

## வெளியீடு

- தமிழ் ஒலி மன்ற வெளியீடு
# தமிழ் மொழி (இதழ்)

## உள்ளடக்கம்

இவ்விதழில் வானொலி தொழில் நுட்பங்கள், இலங்கை ஒலிபரப்பு கூட்டுத்தாபன சேவைகள், அறிவிப்பாளர்கள், ரூபவாஹினி பொறியியல் பற்றிய விளக்கங்கள் மற்றும் கதைகள், கட்டுரைகள், தொகுப்புகள் ஆகியன இடம்பெற்றிருந்தன.
# வாலி (இராமாயணம்)

**வாலி** இராமாயண கதாபத்திரம். வானரமான வாலி கிஷ்கிந்தையின் அரசன். இவன் சுக்கிரீவனுக்கு மூத்த சகோதரனும் சிறந்த வீரனும் ஆவான். எதிரில் நிற்கும் எதிரியின் பலத்தில் பாதி தனக்கு சேருமாறு வரம் பெற்றவன் வாலி. சுக்கிரீவனை கிஷ்கிந்தையின் அரசனாக முடிசூட்டவதற்கு ஏதுவாக, வாலி இராமனால் கொல்லப்படுகிறான். மேலும் வாலி தனக்கு வேண்டிய வரங்களைப் பெற தேவலோக அரசன் இந்திரன் குறித்து தவம் இருந்ததாகக் கூறப்படுகிறது. தாரை இவனது மனைவி. அங்கதன் இவர்களது மகன்.
# தமிழ்த் தீபம் (இதழ்)

**தமிழ்த் தீபம்** இலங்கை கொழும்பிலிருந்து வெளிவந்த ஓர் ஆண்டிதழாகும்;
# தமிழ்த் தீபம் (இதழ்)

## வெளியீடு

- இந்துக் கல்லூரி தமிழ் மாணவர் மன்றம்
# தமிழ்த் தீபம் (இதழ்)

## உள்ளடக்கம்

கொழும்பு இந்துக் கல்லூரியில் ஆண்டுதோறும் வெளியிடப்படும் இவ்விதழின் கல்லூரியின் முன்னேற்றம் பற்றியும், மாணவர்களின் ஆக்கங்களும், கவிதைகள், கட்டுரைகள், துணுக்குச் செய்திகள், கல்விசார் கட்டுரைகள் போன்ற பல்துறை விடயங்கள் இடம்பெற்றிருந்தன.
# தர்ம ஒலி (இதழ்)

**தர்ம ஒலி** இலங்கையிலிருந்து 2000 ஆண்டுகளில் வெளிவரும் ஒரு மதவியல் செய்தி இதழாகும். இதன் முதல் இதழ் சனவரி இதழாக 2008ம் ஆண்டில் வெளிவந்தது.
# தர்ம ஒலி (இதழ்)

## வெளியீடு

- ஸ்ரீசங்கப் பதிப்பகம்
# தர்ம ஒலி (இதழ்)

## உள்ளடக்கம்

இச்செய்தி மடலில் சமயத் தளங்கள், முக்கியத்துவங்கள் போன்றவற்றை விளக்கும் பல்வேறு செய்திகள் இடம்பெற்றிருந்தன.
# தவிர (இதழ்)

**தவிர** இலங்கை யாழ்ப்பாணத்திலிருந்து 2000ம் ஆண்டுகளில் வெளிவந்த கவிதைகளுக்கான இருமாத இதழாகும். இதன் முதல் இதழ் தை மாசி இதழாக 2005இல் வெளிவந்தது. 20 பக்கங்களைக் கொண்ட இவ்விதழின் விலை ரூபாய் 10.00
# தவிர (இதழ்)

## ஆசிரியர்

தானா. விஸ்ணு
# தவிர (இதழ்)

## தொடர்பு முகவரி

தானா. விஸ்ணு, 498/1, நாவலர் வீதி, யாழ்ப்பாணம்
# தவிர (இதழ்)

## உள்ளடக்கம்

இவ்விதழில் கவிதைகள், கவிஞர்கள் பற்றிய அறிமுகங்கள், கவிநூல்கள் பற்றிய விமர்சனங்கள் போன்றன இடம்பெற்றிருந்தன.
# தூண்டி (இதழ்)

**தூண்டி** இலங்கை யாழ்ப்பாணத்திலிருந்து 2000இல் வெளிவந்த ஒரு காலாண்டு இதழாகும். பிரதியொன்றின் விலை ரூபாய் 40.00.  
1997 - 1998 காலப்பகுதியில் 6 இதழ்கள் வெளியாகின. மீண்டும் 2004 இல் யாழ்ப்பாண இடப்பெயர்வின் பின் யாழ்ப்பாணத்திலிருந்து வெளிவரும் முதற்சஞ்சிகை என்ற வெளிப்படுத்தலுடன் ஏழாவது இதழ் வெளியானது.
# தூண்டி (இதழ்)

## ஆசிரியர்

- தி. செல்வ மனோகரன்
# தூண்டி (இதழ்)

## தொடர்பு முகவரி

தூண்டி, 145. கேணியடி, திருநெல்வேலி, யாழ்ப்பாணம்.
# தூண்டி (இதழ்)

## வெளியீடு

- தூண்டி இலக்கிய வட்டம்
# தூண்டி (இதழ்)

## உள்ளடக்கம்

இவ்விதழில் நேர்காணல்கள், சிறுகதைகள். கவிதைகள், இலக்கியக் கட்டுரைகள், நூல் திறனாய்வுகள் போன்ற பல்சுவை அம்சங்கள் உள்வாங்கப்பட்டிருந்தன.
# பிரெட் ஷல்ட்ஸ்

**பிரெட் ஷல்ட்ஸ்** (*Brett Schultz*, பிறப்பு: ஆகத்து 26 1970, தென்னாப்பிரிக்க அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , ஒரு ஒருநாள் பன்னாட்டுத் துடுப்பாட்டப் போட்டியிலும், 60 முதல்தர துடுப்பாட்டப் போட்டிகளிலும், 80 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -1997 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# இருசமக்கூறிடல்

வடிவவியலில் **இருசமக்கூறிடல்**(*bisection*) என்பது எந்தவொரு வடிவவியல் வடிவங்களையும் இரண்டு சமமான அல்லது சமான பாகங்களாக ஒரு நேர்கோட்டால் பிரிப்பது ஆகும். இக்கோடு **இருசமவெட்டி**(*bisector*) என அழைக்கப்படுகிறது. ஒரு கோட்டுத்துண்டின் மையப்புள்ளிவழிச் செல்லும் கோட்டுத்துண்டின் இருசமவெட்டியும், ஒரு கோணத்தின் உச்சி வழியே சென்று அக்கோணத்தை இருசம கோணங்களாகப் பிரிக்கும் கோண இருசமவெட்டியும் அதிக அளவில் பயன்படும் இருசமவெட்டிகள் ஆகும்.  
முப்பரிமாண வெளியில், இருசமவெட்டியானது தளமாக அமையும்.  
இருசமக்கூறிடல்]]
# இருசமக்கூறிடல்

## கோட்டுத்துண்டின் இருசமவெட்டி

AD-க்கு புள்ளி C-ல் நடுக்குத்துக்கோடு மற்றும் செங்கோணம் AED-ன் உட்கோண இருசமவெட்டி.]]
ஒரு கோட்டுத்துண்டின் இருசமவெட்டியானது, அக்கோட்டுத்துண்டின் நடுப்புள்ளி வழியே செல்லும் கோடாகும். கோட்டுத்துண்டுகளின் இருசமவெட்டிகளில் குறிப்பிடத்தக்கது, **நடுக்குத்துக்கோடாகும்**(perpendicular bisector) இது, தரப்பட்ட கோட்டுத்துண்டின் நடுப்புள்ளி வழி செல்வது மட்டுமல்லாது, கோட்டுத்துண்டைச் செங்குத்தாகவும் வெட்டுகிறது. மேலும் நடுக்குத்துக்கோட்டின் மேல் அமையும் ஒவ்வொரு புள்ளியும் அக்கோட்டுத்துண்டின் இரு முனைப்புள்ளிகளிலிருந்தும் சமதூரத்தில் அமையும்.  
ஒரு கோட்டுத்துண்டை இருசம பாகங்களாகப் பிரிப்பதற்கு,
- அக்கோட்டுத்துண்டின் இருமுனைகளையும் மையமாகக் கொண்டு சமஆரமுள்ள இருவட்டங்கள் வரைய வேண்டும்.
- இவ்விரு வட்டங்களும் வெட்டிக் கொள்ளும் இரு புள்ளிகளையும் இணைத்து வரையப்படும் கோடு, தரப்பட்ட கோட்டுத்துண்டின் நடுப்புள்ளி வழிச்சென்று அதனை இருசமக்கூறிடும்.
- இக்கோடானது, கோட்டுத்துண்டை இரண்டாகப் பிரிப்பது மட்டுமின்றி, அதற்கு செங்குத்தாகவும் அமையும். * எனவே இந்த வரைமுறை கோட்டுத்துண்டின் இருசமவெட்டியை மட்டுமல்லாது, நடுக்குத்துக்கோட்டையும் தருகிறது.
# இருசமக்கூறிடல்

## கோண இருசமவெட்டி

ஒரு கோணத்தின் இருசமவெட்டியானது அக்கோணத்தைச் சம அளவுள்ள இரு கோணங்களாகப் பிரிக்கிறது. கோண இருசமவெட்டியின் மீது அமையும் புள்ளிகள், கோணத்தின் இரு கரங்களிலிருந்தும் சம தூரத்தில் இருக்கும்.  
*உட்கோண இருசமவெட்டி* என்பது, 180° -க்குக் குறைவான அளவுள்ள ஒரு கோணத்தை இரு சமமான கோணங்களாகப் பிரிக்கும் கதிராகும்.(ray of a line)  
*வெளிக்கோண இருசமவெட்டி* என்பது, அக்கோணத்தின் எதிர் கோணத்தை (180° -க்கு அதிகமான கோணம்) இருசமமான கோணங்களாகப் பிரிக்கும் கதிராகும்.  
கோணத்தை இருசமக்கூறிடல்(நேர்விளிம்பு மற்றும் கவராயம் கொண்டு):
- கோணத்தின் உச்சியை மையமாகக் கொண்டு ஒரு வட்டம் வரைதல் வேண்டும்.
- இந்த வட்டம் கோணத்தின் கரங்கள் ஒவ்வொன்றையும் ஒரு புள்ளியில் சந்திக்கும்.
- இந்த இரு புள்ளிகளையும் மையமாக வைத்து சமமான ஆரத்தில் இரு வட்டங்கள் வரைய வேண்டும்.
- இவ்விரு வட்டங்களும் வெட்டும் இரண்டு புள்ளிகள் தீர்மானிக்கும் கோடு, கோண இரு சமவெட்டி ஆகும்.
# இருசமக்கூறிடல்

## கோண இருசமவெட்டி

### முக்கோணத்தின் கோண இருசமவெட்டிகள்

ஒரு முக்கோணத்தின் மூன்று கோண இருசமவெட்டிகளும் ஒரு புள்ளியில் சந்திக்கும். அப்புள்ளியானது, முக்கோணத்தின் உள்வட்ட மையம் என அழைக்கப்படும்.  
முக்கோணத்தின் பக்க நீளங்கள் <math>a,b,c</math> எனில்:
- முக்கோணத்தின் அரைச்சுற்றளவு: <math> s = \frac{(a+b+c)}{2}.</math>
- <math>a</math> -பக்கத்துக்கு எதிர் கோணம் A.
- கோணம் A -ன் இருசமவெட்டியின் நீளம்:  
<math>t_a</math> = <math> \frac{2 \sqrt{bcs(s-a)}}{b+c}</math>.  
முக்கோணம் ABC -ல்  
A கோணத்தின் இருசமவெட்டியானது, எதிர்பக்கமான <math>a</math> -ஐ, *m* மற்றும் *n*, நீளமுள்ள கோட்டுத்துண்டுகளாகப் பிரிக்குமானால்,  
:<math>\frac{(b+c)^2}{bc}t_a^2+ \frac{(c+a)^2}{ca}t_b^2+\frac{(a+b)^2}{ab}t_c^2 = (a+b+c)^2.</math>  
கோண இருசமவெட்டி தேற்றமானது, ஒரு முக்கோணத்தில் ஒரு கோணத்தின் இருசமவெட்டியானது அக்கோணத்தின் எதிர் பக்கத்தைப் பிரிக்கும் கோட்டுத்துண்டுகளின் நீளங்களைப் பற்றிக் கூறுகிறது. இத்தேற்றத்தின்படி, அக்கோட்டுத்துண்டுகளின் நீளங்களின் விகிதமானது மற்ற இரு பக்கங்களின் நீளங்களின் விகிதத்திற்கு சமமாகும்.
# இருசமக்கூறிடல்

## கோண இருசமவெட்டி

### சாய்சதுரத்தின் கோண இருசமவெட்டிகள்

சாய்சதுரத்தின் ஒவ்வொரு மூலைவிட்டமும் எதிர் கோணங்களை இருசமக் கூறிடுகின்றன.
# இருசமக்கூறிடல்

## முக்கோணத்தின் பரப்பு இருசமவெட்டிகளும் பரப்பு-சுற்றளவு இருசமவெட்டிகளும்

முக்கோணத்தின் பரப்பை இருசமக்கூறிடும் கோடுகள் எண்ணற்றவை. முக்கோணத்தின் நடுக்கோடுகள் மூன்றும் அவற்றுள் அடங்கும். நடுக்கோடுகள் மூன்றும் ஒன்றையொன்று சந்திக்கும். அவை மூன்றும் சந்திக்கும் புள்ளி முக்கோணத்தின் நடுக்கோட்டுச்சந்தியாகும்(centroid). ஒரு முக்கோணத்தின், பரப்பு இருசமவெட்டிகளிலேயே நடுக்கோடுகள் மூன்று மட்டும்தான் நடுக்கோட்டுச்சந்தி வழியே செல்லும் இருசமவெட்டிகள் ஆகும். மேலும் மூன்று பரப்பு இருசமவெட்டிகள், முக்கோணத்தின் பக்கங்களுக்கு இணையான கோடுகளாகும். ஒரு பக்கத்துக்கு இணையான இருசமவெட்டியானது, முக்கோணத்தின் மற்ற இரு பக்கங்களையும் <math>\sqrt{2}+1:1</math>. என்ற விகிதத்திலுள்ள கோட்டுத்துண்டுகளாகப் பிரிக்கும். இந்த ஆறு பரப்பு இருசமவெட்டிகளும் மும்மூன்றாக சந்திக்கின்றன. மூன்று நடுக்கோடுகள் சந்திக்கின்றன. மற்றும் ஒவ்வொரு நடுக்கோடும், முக்கோணத்தின் பக்கங்களுக்கு இணையான பரப்பு இருசமவெட்டிகள், இரண்டினைச் சந்திக்கிறது.  
ஒரு முக்கோணத்தின் பரப்பு மற்றும் சுற்றளவு இரண்டையும் இருசமக்கூறிடும் கோடானது, அம்முக்கோணத்தின் உள்வட்ட மையத்தின் வழியே செல்லும். இந்த வகையான இருசமவெட்டிகள் ஒரு முக்கோணத்திற்கு ஒன்று, இரண்டு அல்லது மூன்றுவரை இருக்கலாம். உள்வட்ட மையத்தின் வழிச் செல்லும் ஒரு கோடானது, பரப்பு மற்றும் சுற்றளவு இரண்டையும் இருசமக்கூறிடுவதாக இருந்தால், இருந்தால் மட்டுமே, அது பரப்பு அல்லது சுற்றளவு இரண்டில் ஏதாவது ஒன்றை இருசமக்கூறிடும்.
# இருசமக்கூறிடல்

## இணைகரத்தின் பரப்பு மற்றும் மூலைவிட்ட இருசமவெட்டிகள்

இணைகரத்தின் நடுப்புள்ளி வழிச் செல்லும் கோடு அதன் பரப்பை இருசமக்கூறிடும். மேலும் இணைகரத்தின் மூலைவிட்டங்கள் இரண்டும் ஒன்றையொன்று இருசமக்கூறிடும்.
# ரெஜீ ஸ்வார்ஸ்

**ரெஜீ ஸ்வார்ஸ்** (*Reggie Schwarz*, பிறப்பு: மே 4 1875, இறப்பு: நவம்பர் 18 1918), தென்னாப்பிரிக்க அணியின் துடுப்பாட்டக்காரர். இவர் 20 தேர்வுத் துடுப்பாட்டப் போட்டிகளிலும் , 125 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1906 - 1912 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டெத் ரேஸ் (திரைப்படம்)

**டெத் ரேஸ்** 2008 ஆம் ஆண்டு பால் ஆண்டர்சன் எழுதி, தயாரித்து, இயக்கிய ஆங்கிலத் திரைப்படம் ஆகும். இந்தப் படத்தில் ஜேசன் ஸ்டேதம், ஜோன் அலென் மற்றும் கிப்சன் ஆகியோர் நடித்துள்ளனர். படப்பிடிப்பு ஆகஸ்ட் 2007 இல், ஆரம்பித்து மேலும் 22 ஆகஸ்ட் 2008 அன்று வெளியிடப்பட்டது. இந்தப் படம் 1975 ல் வெளியான **டெத் ரேஸ் 2000** அடிப்படையில் உருவான திரைப்படம் என்று இயக்குநர் பால் ஆண்டர்சன் ஒரு பேட்டியில் தெரிவித்தார்.
# ஆர்த்தர் சிக்கல்

**ஆர்த்தர் சிக்கல்** (*Arthur Seccull*, பிறப்பு: செப்டம்பர் 14 1868, இறப்பு: சூலை 20 1945), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஏழு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1894 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கெல்லி சீமோர்

**கெல்லி சீமோர்** (*Kelly Seymour*, சூன் 5, 1936 - பெப்ரவரி 17, 2019), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 38 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1963 - 1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வில்லியம் சால்டர்ஸ்

**வில்லியம் சால்டர்ஸ்** (*William Shalders*, பிறப்பு: பிப்ரவரி 12 1880, இறப்பு: மார்ச்சு 18 1917), தென்னாப்பிரிக்க அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் , 88 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 - 2007 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் ஷெப்ஸ்டோன்

**ஜார்ஜ் ஷெப்ஸ்டோன்** (*George Shepstone*, பிறப்பு: ஏப்ரல் 9 1876, இறப்பு: சூலை 3 1940), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 22 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1899 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பூந்துணர்

ஒரே அச்சில் ஒன்றுக்கு மேற்பட்ட பூக்கள் கூட்டமாகக் காணப்படுதல் **பூந்துணர்** (*Inflorescence*) எனப்படும். மேலும் மலரடுக்குகளமைந்துள்ள விதம் **மஞ்சரி** எனவும் வழங்கப்படுகிறது. பூக்கள் தோன்றும் ஒழுங்கமைப்பிலும் அவற்றின் கட்டமைப்பின் அடிப்படையிலும் பூந்துணர்களை மேலும் வகைப்படுத்தலாம்.
# பூந்துணர்

## நுனிவளர் முறைப் பூந்துணர்

அச்சு சிறிது காலத்திற்கு தொடர்ச்சியாக வள்ர்வதுடன் கக்கவரும்புகள் அடியிலிருந்து உச்சியை நோக்கிப் படிப்படியாகப் பூக்களை உருவாக்குமாயின் அது நுனிவளர் முறைப் பூந்துணர் ஆகும். இதில் முதிந்த பூக்கள் அடியிலும் இளம் பூக்கள் உச்சியிலும் காணப்படும். பூக்கள் உச்சிநாட்டமுள்ளவையாகக் காணப்படும். பூக்கள் அடுக்கப்பட்டுள்ள முறைமைக்கேற்ப மேலும் வகைப்படுத்தப்படும்.  
- **எளிய நுனிவளர் முறைப் பூந்துணர்** (raceme): இது கிளை கொள்ளாத தனி அச்சைக் கொண்டதாகவும் பூக்காம்பின் அடியில் காம்பு கொண்டதாகவும் காணப்படும்.  
- **காம்பிலி** (spike): இவை காம்பை கொண்டிருக்காது. பூ அச்சில் நேரடியாக இணைந்திருக்கும்.  
- **மட்டச்சிகரி** (corymb): இவை கிளை கொள்ளாத தனி அச்சைக் கொண்டது. பூந்துணரின் பூக்கள் ஒரேமட்டத்தில் காணப்படும்.  
- **குடைப்பூந்துணர்** (umbel): குறுகிய அச்சைக் கொண்டதாகவும், பூக்காம்புகள் சம நீளம் கொண்டதாகவும் காணப்படும். பூக்காம்புகள் ஒரே புள்ளியிலிருந்து தொன்றும்.  
- **மடலி** (spadix):இதன் நடு அச்சு பாளை எனப்படும் கட்டமைப்பாக மாறியிருக்கும். பளை பூவடியிலையின் திரிபாகும்.
- **தலையுரு** (Capitulum): இது காம்பில்லாதது. நடு அச்சு தட்டையாக மாறி வட்டத்தட்டுப் போன்ற அமைப்பு உருவாகும். இதில் நடுவில் முதி பூக்களும் புறத்தே இளம் பூக்களும் அடுக்கப்பட்டிருக்கும்.